Source: https://devreme.ro/ordonanta-militara-10-se-relaxeaza-restrictiile-pentru-cei-peste-65-de-ani-mai-multe-curse-aeriene-raman-suspendate/
Timestamp: 2020-07-13 07:16:30+00:00
Document Index: 12217964

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordonanța militară 10: se relaxează restricțiile pentru cei peste 65 de ani, mai multe curse aeriene rămân suspendate - devreme.rodevreme.ro
Persoanele de peste 65 de ani vor putea să iasă afară din casă și în alte intervale orare decât cele de până acum. Acestea pot merge la cumpărături sau în scurte plimbări și trebuie să completeze și să aibă asupra lor declarația pe proprie răspundere. Persoanele care au împlinit vârsta de 65 de ani se vor putea deplasa fără restricții, în afara intervalelor orare stabilite, dacă o fac în interes profesional sau pentru asistență medicală absolut necesară, dacă se ocupă de activități agricole sau de comercializarea produselor agricole. Și în aceste cazuri trebuie să completeze și să aibă asupra lor declarația pe propria răspundere. Acestea sunt cele mai așteptate măsuri din ordonanța militară 10, emisă luni, 27 aprilie, de ministrul de interne, Marcel Vela.
De asemenea, ordonanța prelungește suspendarea curselor aeriene spre și dinspre Spania (cu 14 zile, începând din 28 aprilie), Italia (cu 12 zile, începând din 3 mai), Franța (cu 10 zile, începând din 5 mai), Germania (cu 10 zile, începând din 5 mai), Austria, Belgia, Elveția, SUA, Marea Britanie, Olanda, Turcia și Iran (toate cu 13 zile, începând din 2 mai).
Vă prezentăm mai jos textul integral al ordonanței militare 10, în care am accentuat cele mai importante prevederi:
Articolul 1 – (1) Circulația persoanelor care au împlinit vârsta de 65 de ani, în afara locuinței/gospodăriei, este permisă numai în situațiile prevăzute mai jos.
(4) Pentru verificarea motivului deplasării în situațiile prevăzute la alin. (2) și (3), se aplică în mod corespunzător dispozițiile art. 4 din Ordonanța militară nr. 3/2020 privind măsuri de prevenire a răspândirii COVID-19. (n.r. trebuie să completeze și să aibă asupra lor declarația pe propria răspundere).
Articolul 2 – (1) Operatorii economici care comercializează alimente și produse de strictă necesitate și care își desfășoară activitatea în condițiile dispuse prin ordonanțe militare în perioada stării de urgență își vor organiza programul de lucru pentru a facilita și a asigura, cu prioritate, accesul persoanelor de peste 65 de ani în intervalele orare 07.00-11.00 și 19.00-22.00.
Articolul 3 – (1) Se prelungește măsura suspendării zborurilor efectuate de operatori economici aerieni spre Spania și din Spania către România, pentru toate aeroporturile din România, pentru o perioadă de 14 zile, începând cu data de 28 aprilie 2020, până la data de 11 mai 2020, inclusiv.
Articolul 4 – (1) Pe durata stării de urgență, trimiterile poștale înregistrate pot fi predate destinatarilor de personalul C.N. Poșta Română S.A. prin introducerea în cutia poștală sau, în lipsa acesteia, prin afișare la adresa destinatarului, cu excepția actelor de procedură.
Articolul 5 – La data publicării prezentei ordonanțe militare în Monitorul Oficial al României, își încetează aplicabilitatea: a) prevederile art. 2 și art. 3 din Ordonanța militară nr. 3/2020 privind măsuri de prevenire a răspândirii COVID-19, publicată în Monitorul Oficial al României, Partea I, nr. 242 din 24 martie 2020; b) prevederile art. 1 și art. 2 din Ordonanța militară nr. 4/2020 privind măsuri de prevenire a răspândirii COVID-19, publicată în Monitorul Oficial al României, Partea I, nr. 257 din 29 martie 2020.
Articolul 6 – (1) Sunt abilitate să asigure aplicarea și respectarea prevederilor prezentei ordonanțe militare: a) Poliția Română, Jandarmeria Română și poliția locală, pentru măsurile prevăzute la art. 1; b) Poliția Română, Jandarmeria Română, poliția locală și Autoritatea Națională pentru Protecția Consumatorului, pentru măsura prevăzută la art. 2; c) Ministerul Transporturilor, Infrastructurii și Comunicațiilor, pentru măsura prevăzută la art. 3;
Articolul 7 – (1) Prezenta ordonanță militară se publică în Monitorul Oficial al României, Partea I.
curse aeriene suspendate marcel vela ordonanta militara ordonanta militara 10 restrictii de circulatie